text: VB Kolding slog tophold
  25 november 2012 kl. 18.05
  Vejle Boldklub Kolding vandt søndag 2-0 mod et af rækkens tophold Lyngby i fodboldens første division og kan holde vinterpause på en oprykningsplads til superligaen.
  Med sejren er VB/Kolding fortsat godt med i kampen om oprykningen til superligaen.
  Sejren på to mål betyder nemlig, at Vejle Boldklub Kolding holder vinterferie på 1. divisions andenplads. 
  Vejlenserne er to point efter FC Vestsjælland, mens Brønshøj på tredjepladsen har samme pointtal som VB Kolding, der har en bedre målscore.
  Viborg og Lyngby er nummer henholdsvis fire og fem - begge et enkelt point efter Vejle Boldklub Kolding.
  VB Kolding kan nyde oprykningspladsen i godt fire måneder indtil holdet starter forårssæsonen fredag den 22. marts med en udekamp i Viborg. 
  Vejle/Kolding-Lyngby 2-0 (2-0).
  1-0 Jacob Taz Sørensen (21. minut). 2-0 Godwin Antwi (39. minut).
  Tilskuere: 2.066.
  
  Fredericia hægtet af i toppen
  Fredericia tabte ude til AB med 1-0 og holder vinterpausen på 6.-pladsen fem points efter Lyngby.
  AB-Fredericia 1-0 (1-0).
  1-0 Bassel Jradi (35. minut).
  Tilskuere: 533.
  